Norske fyr

Norske fyr finnes langs den  km lange kystlinjen. Totalt har det i Norge vært 212 fyrstasjoner. Av disse har opptil 154 har vært i drift samtidig. I dag defineres totalt 107 anlegg som fyrstasjoner i Norge. Ansvaret for fyrbelysning og seilmerker ligger hos Fyr- og merketjenesten i Kystverket.

Listen under er sortert etter plassering langs skipsleia, fra grensen mot Sverige i sydøst til grensen mot Russland i nordøst.

Historie 

Det første fyret som ble etablert i Norge var Lindesnes fyr i 1655, og det siste bemannede fyret som ble opprettet var Anda fyr, som ble ferdigstilt i 1932. I 1841 fikk Norge sitt eget fyrvesen, og det ble skilt ut som et eget direktorat: Fyrdirektoratet. I tiårene som fulgte ble det gjennomført omfattende byggeprosjekter over hele landet. Fram til 1880 ble det bygget over 100 fyrstasjoner langs kysten. Fyretableringen i Nord-Norge kom sent i gang, men utbyggingen ble etter hvert presset fram av behovene til fiskeriene, Hurtigruten (fra 1893) og malmtransporten (fra 1903). Anda fyr i Øksnes kommune i Nordland var det siste fyret som ble reist i Norge. Det ble satt i drift i 1932.

I 1974 ble Norsk Fyrvesen, Norsk Losvesen og Norsk Havnevesen slått sammen til en statlig etat med navnet Kystdirektoratet. I 1981 ble begrepet Kystverket tatt i bruk. 

Da Fiskeridepartementet i 2001 la fram stortingsmeldingen Fyrstasjonene – posisjon og betydning i en moderne navigasjonsinfrastruktur, fantes det 31 bemannede fyr, og regjeringen foreslo avbemanning av samtlige. Etter år 2000 har stort sett alle fyrene blitt automatisert og avfolket. Automatiseringen ble ferdig i 1992. Det nest siste fyret som ble avfolket, var Bøkfjord fyr, i desember 2006. Lindesnes fyr det eneste i Norge som er bemannet med fyrvokter. Lindesnes ble avbemannet i 2003, men har per 2021 en egen fyrvokter fyr som jobber med vedlikehold og som formidler ved museet på fyret. 

Noen øvrige fyr har fremdeles en tilstedeværelse, slik som Halten fyr, og Oksøy fyr ved Kristiansand, som er baser for vedlikeholdspersonell for en større region. 

Riksantikvaren utarbeidet i 1997 en nasjonal verneplan for fyrstasjoner. Til sammen ble 84 fyrstasjoner og 5 klokketårn foreslått fredet. Verneplan for fyrstasjoner ble ferdigstilt i 2001 med 83 fredede fyr. Kystverket la fram en ny, utvidet Landsverneplan for maritim infrastruktur i 2009, med flere ulike typer installasjoner vurdert.

Det er fortsatt Kystverket som på vegne av staten har ansvaret for alle fyrstasjoner i statens eie i Norge. De står for vedlikehold av bygningsmassen, og sørger for at fyrlysene er i drift som navigasjonsinstallasjoner for de sjøfarende. Kystverket legger ned et omfattende arbeid i å sørge for langsiktige leieavtaler med organisasjoner og velforeninger som kan ta vare på fyrstasjonene og sørge for at de er tilgjengelige og til glede for allmenheten.

Viken

Oslo

Vestfold og Telemark

Agder

Rogaland

Vestland

Møre og Romsdal

Trøndelag

Nordland

Troms og Finnmark

Kart over fyr

Se også 
 Fyr

Referanser

Litteratur 
 Kystverket. Norsk fyrliste 2008 pdf 15MB
 Kystverket. Landsvernsplan for marin infrastruktur, forslag 2009 pdf 4 MB
 Eli Johanne Ellingsve. Finn et fyr = A guide to the Norwegian lighthouses. Tapir akademisk forlag, 2007. ISBN 978-82-519-2203-6 (Google books - digitalutgave)
 Danckert Monrad-Krohn. Norske fyr, nasjonal verneplan for fyrstasjoner. Riksantikvaren, 1997. ISBN 82-7574-018-5 (bokhylla.no – digitalutgave)
 Ove Olderkjær. Norske fyr: ei reise langs kysten, Samlaget 1999. ISBN 82-521-5191-4 (revidert utgave 2004; ISBN 82-521-6462-5) (bokhylla.no – digitalutgave av 1999-utgaven)
 Birger Bjørkhaug, Sven Poulsson. Norges fyr, Grøndahl, 1986-87, 2 b. (Norske minnesmerker) ISBN 82-504-0813-6
 Carl Fridthjof Rode. Norges fyrvesen: fyr-, merke- og ringevesenet gjennom 250 år, Steenske Forlag 1941

Eksterne lenker 
 
  Kystverket – Norske fyrstasjoner 
  Lindesnes fyrmuseum
  Norsk Fyrhistorisk Forening
  Miljøstatus i Norge: Fredete fyrstasjoner

 
Lister over byggverk i Norge
Fyr
Artikler i sjøfart-prosjektet